google/wiki40b huggingface dataset:
Εκλογές στην Ινδονησία

Στην Ινδονησία διεξάγονται εκλογές για Πρόεδρο και για Βουλή. Έπειτα από τον εξαναγκασμό σε παραίτηση του προέδρου Σουχάρτο το 1998, ύστερα από λαϊκές κινητοποιήσεις, έγιναν σημαντικές κυβερνητικές μεταρρυθμίσεις. Με τέσσερις αναθεωρήσεις του Συντάγματος του 1945 (το 1998, 1999, 2000 και του 2001) καθορίστηκε η διάκριση των εξουσιών σε εκτελεστική, νομοθετική και δικαστική. Αρχηγός του Κράτους και διοικητής του στρατού,  και επίσης υπεύθυνος για την εξωτερική πολιτική είναι ο εκάστοτε Πρόεδρος της Δημοκρατίας. Ο Πρόεδρος διορίζει το υπουργικό συμβούλιο και τα μέλη του δεν απαιτείται να είναι εκλεγμένοι βουλευτές. Οι πρώτες προεδρικές εκλογές κατά τις οποίες ο πρόεδρος και ο αντιπρόεδρος εξελέγησαν άμεσα από το λαό διενεργήθηκαν το 2004. Ο πρόεδρος μπορεί να υπηρετήσει μόνο δύο συνεχείς πενταετείς θητείες. Δικαίωμα ψήφου έχουν όσοι και όσες είναι πάνω από 17 ετών.
Η νομοθετική εξουσία ασκείται από δύο σώματα. Το Συμβούλιο των Αντιπροσώπων του Λαού  (Dewan Perwakilan Rakyat) αποτελείται από 550 μέλη, τα οποία εκλέγονται για πενταετή θητεία με αναλογική εκπροσώπηση σε πολυεδρικές εκλογικές περιφέρειες. Το άλλο σώμα είναι η Συμβουλευτική Λαϊκή Συνέλευση (Majelis Permusyawaratan Rakyat) το οποίο είναι το συμβούλιο των τοπικών αντιπροσώπων (Dewan Perwakilan Daerah). Έπειτα από τη διεξαγωγή εκλογών το 2004, το MPR μετατράπηκε σε κοινοβούλιο με δύο σώματα, με τη δημιουργία του DPD ως δεύτερου σώματος, σε μια προσπάθεια να ενισχυθεί η εκπροσώπηση της επαρχίας.

Προεδρικές εκλογές 2004

Προεδρικές εκλογές διεξήχθησαν σε δύο γύρους το 2004.

Προεδρικές εκλογές 2009

Προεδρικές εκλογές διεξήχθησαν στις 8 Ιουλίου του 2009 (ο πρώτος γύρος).  Αποτέλεσμα των εκλογών είναι η εκλογή προέδρου και αντιπροέδρου για το διάστημα 2009-2014. Τα αποτελέσματα των εθνικών εκλογών αναμένεται να ανακοινωθούν στο διάστημα 27 και 29 Ιουλίου. Τα τελικά αποτελέσματα θα ανακοινωθούν την 1η και στις 12 Αυγούστου. Αν οι εκλογές οδηγηθούν σε δεύτερο γύρο, εκείνος θα διεξαχθεί στις 8 Σεπτεμβρίου και το τελικό αποτέλεσμα θα ανακοινωθεί στις 8 Οκτωβρίου. Ο πρόεδρος και ο αντιπρόεδρος θα ορκιστούν στις 20 Οκτωβρίου. Σύμφωνα με μια γρήγορη καταμέτρηση των ψήφων, ευρύ προβάδισμα παρουσίασε ο πρόεδρος Γιουντχιγιόνο.

Βουλευτικές εκλογές

Βουλευτικές εκλογές διεξήχθησαν στις 9 Απριλίου του 2009 για την ανάδειξη 132 εδρών στο Περιφερειακό Συμβούλιο των Αντιπροσώπων και 560 εδρών στο Συμβούλιο των Αντιπροσώπων του Λαού. Συνολικά 38 πολιτικά κόμματα έλαβαν μέρος και συνολικά οι υποψήφιοι ήταν 11.219. Στις κάλπες προσήλθαν 171 εκατομμύρια εκλογείς στην τρίτη μεγαλύτερη δημοκρατία του πλανήτη, μετά την Ινδία και τις ΗΠΑ. Το εκλογικό όριο για την είσοδο ενός κόμματος στη Βουλή είναι το 2,5%. Κατά την διεξαγωγή της ψηφοφορίας εκδηλώθηκαν βίαια επεισόδια με τουλάχιστον 6 νεκρούς στην Παπουασία. Τα αποτελέσματα ανακοινώθηκαν στις 9 Μαΐου του 2009 και επιβεβαίωσαν τις προβλέψεις για νίκη του κυβερνώντος κόμματος. Συνολικά 9 κόμματα κατάφεραν να εισέλθουν στο Κοινοβούλιο.
761 Μπρεντέλια

Φυσικά χαρακτηριστικά

O φασματικός τύπος της Μπρεντέλια είναι SC. Τα υπόλοιπα φυσικά χαρακτηριστικά της είναι άγνωστα.
Δημήτρης Δημητριάδης (συγγραφέας)

Στα γαλλικά

α. Πεθαίνω σαν χώρα, μετ. Michel Volkovitch, εκδ. Les Solitaires Intempestifs (2005)
β. Η Ζάλη των ζώων πριν την σφαγή, μετ. Olivier Goetz και Armando Llamas, εκδ. Les Solitaires Intempestifs (2002). 
γ. Λήθη και άλλοι τέσσερις μονόλογοι, μετ. Dominique Grandmont, εκδ. La Lettre volée (2002).
δ. Χρύσιππος, μετ. Michel Volkovitch, εκδ. Les Solitaires Intempestifs (2009)
ε. Φαέθων, μετ. Michel Volkovitch, εκδ. Les Solitaires Intempestifs (2009)
στ. Ο κυκλισμός τού τετραγώνου, μετ. Claudine Galea-Δήμητρα Κονδυλάκη, εκδ. Les Solitaires Intempestifs (2009)
ζ. Insenso / Stroheim, μετ. Robert Davreux-Constantin Bobas, εκδ. espaces34 (2009) / μεταδόθηκαν από την France-Culture, το πρώτο σε σκην. Alexandre Plank, 
το δεύτερο σε σκην. Francois Christophe, 25 Απριλίου 2010 
η. Le théâtre en écrit, εκδ. Les Solitaires Intempestifs (2009) 
θ. Κατάλογοι 1-4, μετ. Robert Longueville και τού συγγραφέα, εκδ. La Lettre volee, (2010)

Στα ισπανικά

Ο Γύρος τού κόμπου, μετ. Cristina Mayorga, και Λήθη και άλλοι τέσσερις μονόλογοι, μετ. Alfonso Silván, εκδ. Teatro del Astillero, Colección Dramatica Contemporanea / Atelier Européen de la Traduction, (2004).

Στα πορτογαλικά

Η Ζάλη των ζώων πριν την σφαγή, Πεθαίνω σαν Χώρα, Διαδικασίες Διακανονισμού Διαφορών, Ομηριάδα (Οδυσσέας, Ιθάκη, Όμηρος), μετ. José António Costa Ideias,   εκδ. Artistas Unidos, Livrinhos de Teatro, (2006).

Στα γερμανικά

α. Πεθαίνω σαν χώρα, μετ. Dieter Klemm. Δημοσιεύτηκε στο τεύχος αριθμ. 54, 2001, τού περιοδικού Lettre International. 
β. Λήθη, μετ. Hans Eideneier. Δημοσιεύτηκε στο τεύχος αριθμ. 64, 2004, τού περιοδικού Lettre International. 
γ. Η Μεταφορά, μετ. Dieter Klemm. Δημοσιεύτηκε στο τεύχος αριθμ. 83, 2008, του περιοδικού Lettre International.
δ. Η Λήθη και άλλα έργα, μετ. Torsten Israel, εκδ. Theater der Zeit, 2007

Στα ιταλικά

α. Πεθαίνω σαν χώρα, μετ. Dimitri Milopulos και Barbara Nativi. Δημοσιεύτηκε στο θεατρικό περιοδικό Quaderni di Hystrio, (2003).
β. Η Ζάλη των ζώων πριν την σφαγή, μετ. Maurizio de Rosa. Δημοσιεύτηκε στο θεατρικό περιοδικό Quaderni di Hystrio, (2003).

Στα ρουμάνικα

Διαδικασίες Διακανονισμού Διαφορών, μετ. Elena Lazar, εκδ. Omonia / Atelier Européen de la Traduction, (2004).

Ντοκιμαντέρ

Στις 9 Μαρτίου 2011 προβλήθηκε από τη σειρά «Παρασκήνιο», ντοκιμαντέρ για τον συγγραφέα, σε σκηνοθεσία Γιώργου Σκεύα.
Θάλασσα της Νότιας Κίνας

Η Θάλασσα της Νότιας Κίνας ή Νότια Σινική Θάλασσα είναι θάλασσα του δυτικού Ειρηνικού ωκεανού και περιλαμβάνει μια περιοχή από τη Σιγκαπούρη και τα στενά της Μαλάκας μέχρι τα στενά της Ταϊβάν, με έκταση περίπου 3,5 εκατομμύρια τετραγωνικά χιλιόμετρα. Περίπου το 1/3 της παγκόσμιας ναυσιπλοΐας διέρχεται από τα νερά της, ενώ θεωρείται ότι κάτω από τον πυθμένα της βρίσκονται τεράστιες ποσότητες πετρελαίου και φυσικού αερίου.

Γεωγραφία

Η θάλασσα της Νότιας Κίνας περιβάλλεται από την ενδοχώρα της Κίνας και την Ταϊβάν στα βόρεια, τις Φιλιππίνες στα δυτικά, τη χερσόνησο της Μαλαισίας και τη Σουμάτρα στα δυτικά και το Βόρνεο στα νότια. Μεγάλοι κόλποι της θάλασσας της Νότιας Κίνας είναι ο κόλπος της Ταϊλάνδης και ο κόλπος του Τονκίνο. Ακτογραμμές στη θάλασσα έχουν (με τη φορά των δεικτών του ρολογιού ξεκινώντας από βόρεια) η Κίνα (συμπεριλαμβανομένου του Μακάου και του Χονγκ Κονγκ), η Ταϊβάν, οι Φιλιππίνες, η Μαλαισία, το Μπρουνέι, η Ινδονησία, η Σιγκαπούρη και το Βιετνάμ. Επίσης, στο κόλπο της Ταϊλάνδης έχουν ακτογραμμές η Ταϊλάνδη και η Καμπότζη. Μεγάλα ποτάμια που εκβάλλουν στη θάλασσα της Νότιας Κίνας είναι ο ποταμός Περλ, ο Ερυθρός ποταμός και ο Μεκόνγκ.
Ο πυθμένας της θάλασσας αποτελείται από εκτεταμένες ηπειρωτικές υφαλοκρηπίδες, κυρίως προς τα βόρεια και δυτικά, και ένα αβυσσικό πεδίο με βάθος περίπου 4.500 μέτρα. Το βαθύτερο σημείο της θάλασσας είναι η τάφρος της Μανίλα, με μέγιστο καταγεγραμμένο βάθος 5.377 μέτρα. Στη θάλασσα βρίσκεται ένας μεγάλος αριθμός από υποθαλάσσια βουνά, τα οποία θεωρείται ότι είναι σβηστά ηφαίστεια. Νησιωτικά συστήματα που βρίσκονται μέσα στη θάλασσα είναι τα Νησιά Παρασέλ και τα Νησιά Σπράτλι, τα οποία διεκδικούνται από τις χώρες στην περιφέρεια της θάλασσας.
Ιταλικές γενικές εκλογές 2008

Σύνοψη των εκλογών

Το νέο κόμμα του Λαού της Ελευθερίας, που προέκυψε από συγχώνευση του κόμματος Φόρτσα Ιτάλια του Σίλβιο Μπερλουσκόνι και της Εθνικής Συμμαχίας του Τζιανφράνκο Φίνι, απέσπασε περίπου το 37,5% των ψήφων. Το Δημοκρατικό Κόμμα (πρώην συνασπισμός της Ελιάς) ήρθε δεύτερο, αποσπώντας το 33% περίπου. Συνολικά, ο κεντροδεξιός συνασπισμός του Λαού της Ελευθερίας μαζί με τη "Λέγκα του Βορρά" του Ουμπέρτο Μπόσι απέσπασαν το 47% ενώ ο κεντροαριστερός συνασπισμός του Δημοκρατικού Κόμματος μαζί με το κόμμα της Ιταλίας των αξιών απέσπασαν το 38%. 
Σύμφωνα με τα αποτελέσματα η κεντροδεξιά απέσπασε 340 έδρες στη Βουλή και η κεντροαριστερά 239. Στη Γερουσία ο συνασπισμός του Σίλβιο Μπερλουσκόνι κέρδισε 168 έδρες ενώ ο συνασπισμός του Βάλτερ Βελτρόνι 130 έδρες. Οι προβλέψεις για άνετη πλειοψηφία του Μπερλουσκόνι στη Βουλή επιβεβαιώθηκαν. Αντίθετα, η οριακή πλειοψηφία που προβλεπόταν να έχει στη Γερουσία διαψεύστηκε με το Λαό της Ελευθερίας να κερδίζει και σε αυτό το σώμα άνετη πλειοψηφία. 
Με τον αποκλεισμό του κόμματος της Αριστεράς-Ουράνιο Τόξο του κομμουνιστή Φαούστο Μπερτινότι και την απορρόφηση από το Δημοκρατικό κόμμα του Κομμουνιστικού Κόμματος της Ιταλίας, η νέα Βουλή θα είναι η πρώτη μετά τον Β' Παγκόσμιο Πόλεμο στην οποία δε θα εκπροσωπείται κανένα κομμουνιστικό κόμμα στην Ιταλία. Επιπλέον, με τη συνεργασία των Πρασίνων με την Άκρα Αριστερά, η Ιταλία έγινε μία από τις λίγες ευρωπαϊκές χώρες που δεν εκπροσωπούνται οι Πράσινοι στη Βουλή.
Γαλακτοζίτες

Στη Βιοχημεία όλα τα γλυκοζιτικά παράγωγα της γαλακτόζης ονομάζονται γενικά γαλακτοζίτες (galactosides).
Οι γαλακτοζίτες είναι οργανικές ενώσεις που ανήκουν είτε σε ολιγοσακχαρίτες είτε σε πολυσακχαρίτες, είτε ακόμη και σε άλλες τάξεις όπως είναι οι γλυκοπρωτεΐνες, τα γλυκολιποειδή κ.λπ.
Γενικά οι γαλακτοζίτες διακρίνονται, ανάλογα με την ανωμερή μορφή της γαλακτόζης σε δύο είδη: α-γαλακτοζίτες και οι β-γαλακτοζίτες. Ειδικότερα οι β-γαλακτοζίτες μεταφέρονται και μεταβολίζονται στο βακτήριο Escherichia coli, ενώ τη ρύθμισή τους αναλαμβάνουν τρία γονίδια στο DNA.
Επιτάφιος (1599) Μουσείο Μπενάκη

Περιγραφή

Παράσταση Επιτάφιου Θρήνου, διαστάσεων 1,07 Χ 0,80 μ. επιζωγραφισμένη στα ακάλυπτα μέρη του σώματος. Ο Χριστός βρίσκεται επάνω σε χαμηλή λάρνακα στηρίζοντας το κεφάλι του στον κόλπο της Παναγίας που κάθεται πλησίον. Ο Ιωσήφ στο άλλο άκρο καλύπτει τα πόδια του Ιησού με σενδόνι. Πίσω από τη λάνακα σκήβουν ελαφρώς κατά η σειρά οι τρεις γυναίκες του Θρήνου, ο Ιωάννης και ο Νικόδημος Στο βάθος της παράστασης ο Σταυρός και έξι μικρά δέντρα. Στις δύο άνω γωνίες άγγελοι σε στάση γωνατιστή σε ένδειξη σεβασμού. Μεταξύ των άνω κεραιών του σταυρού, επιγραφή με κεφαλαία γράμματα : ΕΠΙΤΑΦΙΟς ΘΡΗΝΟΣ Κάτω στην αριστερή γωνία , η επιγραφη και η χρονολογία: ΣΙΜΕΟΝΗΣ ΤΟΥ ΟΙΚΟΝΜΟΥ ΘΕΟΔΩΣΗΑ ΤΗΣ ΠΟΥΛΟΠΟΣ 1599. Πιθανώς η Συμεώνη ήταν η αφιερώτρια και η Θεοδωσία η κεντήτρια. Εδώ απουσιάζουν τα λειτουργικά θέματα και η απράσταση έχει αφηγηματικό ιστορικό χαρακτήρα. Οι άγγελοι δεν κρατούν ριπίδια αλλά προστίθενται στα πρόσωπα του Θρήνου. Οι μορφές εχουν μεγάλα και εντονα χαρακτηριστικά, την αυστηρή και συγκρατημένη έκφραση.

Τεχνικά χαρακτηριστικά

Το ύφασμα είναι βαθύ κόκκινο μεταξωτό. Λόγω των μεταγενέστρερων επιζωγραφήσεων δεν είναι πάντοτε σαφής ο τρόπος πλαστικής αποδώσεως των προσώπων. Τα χαρακηριστικά είναι κεντημένα με βαθύ φαιό μετάξι,οι βόστρυχοι με βαθύ φαιό ριζοβελονιά Τα εξωτερικά ενδήματα της Παναγίας, του Ιωσήφ και των αγγέλων με καβαλίκι και χρυσό σύρμα. ο χιτώνας της Παναγίας με ίσια σπασμένη και αργυρό σύρμα. Στα ενδύματα των άλλων προσώπων υπάρχει εναλλαγή ίσια σπασμένη, μπακλαβαδωτή με χρυσό σύρμα. Το βάθος της λάρνακας αποτυπώνεται με βαθύ φαιό μετάξι και ριζοβελονιά.Οι πτυχές των ενδυμάτων και τα περιγράμματα αυτών σχηματίζονται με ριζοβελονιά και φαιό μετάξι. Στο μέσο της κάτω πλευράς το ύφασμα έχιε υποστεί φθορά όπως και στο σημείο της χρονολογίας που διαβάζεται με σιγουριά.
Τελλ

Ως Τελλ ή Τελ (αραβικά: تَل‎‎, tall, εβραϊκά: תֵּל) αναφέρονται στην ορολογία της αρχαιολογίας της Μέσης Ανατολής τα τεχνητά υψώματα και οι μικροί λόφοι που έχουν διαμορφωθεί από ανθρώπινη παρέμβαση και συγκεκριμένα μέσω της επί αιώνες κατοίκησης και αλλεπάλληλης ανοικοδόμησης επί της συγκεκριμένης τοποθεσίας που με το πέρασμα του χρόνου οδήγησε στην ανύψωση του εδάφους.

Δημιουργία των τελλ

Κατά την αρχαιότητα μια ομάδα ανθρώπων επέλεξε - στηριζόμενη σε κριτήρια όπως η επάρκεια γης και πόρων, η παροχή ασφάλειας κλπ - μια συγκεκριμένη τοποθεσία για μόνιμη ή προσωρινή εγκατάσταση επί της οποίας ανεγέρθηκαν ανάλογα με την περίσταση οικίες, ναοί, νεκροταφεία, δημόσια κτίρια, τείχη κλπ. Με το πέρασμα των ετών για διάφορους λόγους (φυσικές καταστροφές, πολεμικές επιχειρήσεις κ.ά.) η τοποθεσία εγκαταλείφθηκε και οι κατασκευές αυτές καταστράφηκαν. Αργότερα, νεότερες γενιές κατοικούσαν την τοποθεσία χτίζοντας, πάνω στα συνήθως επιχωματωμένα ερείπια, άλλες κατασκευές οι οποίες με τη σειρά εγκαταλείπονταν με τον καιρό για να χτιστούν πάνω σε αυτές νεότερα κτίσματα, σε ψηλότερο επίπεδο.
Με την πάροδο του χρόνου και την καταστροφή και των τελευταίων χρονικά οικοδομημάτων, η τοποθεσία καλύπτεται από τη σκόνη και το χώμα της ερήμου ή από την μεταγενέστερη βλάστηση με επακόλουθο τη δημιουργία τεχνητού υψώματος το οποίο περιέχει από την κορυφή μέχρι και τη βάση του συνεχόμενα στρώματα εδάφους με υπολείμματα του πολιτισμού που άκμασε σε κάθε στρώμα πριν αυτό καλυφθεί από το χώμα ή από μεταγενέστερη οικοδομική δραστηριότητα.
Ε.Τ. ο Εξωγήινος

Πλοκή

Ενώ επισκέπτονταν τη Γη, μια ομάδα εξωγήινων ανακαλύπτεται και ενοχλείται από μια ανθρώπινη ομάδα δράσης. Εξαιτίας της γρήγορης απογείωσής τους, ένας από τους εξωγήινους μένει πίσω. Ο μικρός επισκέπτης βρίσκεται ολομόναχος σε έναν πολύ περίεργο πλανήτη. Ευτυχώς γι' αυτόν, γρήγορα βρίσκει ένα φίλο, τον 10χρονο Έλιοτ. Ενώ ο Ε.Τ. σταδιακά γνωρίζεται με τον αδερφό του Έλιοτ, Μάικλ, και την αδερφή του Γκέρτι η ομάδα δράσης ψάχνει μέρα και νύχτα τον πρώτο επισκέπτη από το Διάστημα. Η επιθυμία του Ε.Τ. να επιστρέψει σπίτι του είναι πολύ μεγάλη και αφού καταφέρει να επικοινωνήσει με τον Έλιοτ και τους άλλους, ο Ε.Τ. αρχίζει να κατασκευάζει μια αυτοσχέδια συσκευή ώστε να στείλει μήνυμα στους δικούς του και να έρθουν να τον πάρουν. Ο Ε.Τ. θα αρρωστήσει σοβαρά και εξαιτίας της ιδιαίτερης σύνδεσής του με τον Έλιοτ, το αγόρι υποφέρει κι αυτό. Η κατάσταση γίνεται ακόμα χειρότερη όταν η ομάδα δράσης καταφέρνει να εντοπίσει τον Ε.Τ.

Παραγωγή

Μετά το διαζύγιο των γονιών του το 1960, ο Στίβεν Σπίλμπεργκ γέμισε το κενό με έναν φανταστικό εξωγήινο φίλο. Ο Σπίλμπεργκ είπε ότι ο Ε.Τ. ήταν "ένας φίλος που μπορούσε να είναι ο αδεφφός που ποτέ δεν είχα και ένας πατέρας που ένιωθα ότι δεν είχα πια". Το 1978 ο Σπίλμπεργκ ανακοίνωσε ότι θα σκηνοθετούσε μια ταινία με τίτλο Growing Up, την οποία θα γύριζε μέσα σε 28 ημέρες. Το πρότζεκτ έμεινε στην άκρη εξαιτίας καθυστερήσεων στην ταινία 1941... Από Πού Πάνε στο Χόλιγουντ, Παρακαλώ; (1979), αλλά το κόνσεπτ να κάνει μια μικρή αυτοβιογραφική ταινία για την παιδική ηλικία θα έμενε στον Σπίλμπεργκ. Επίσης σκέφτηκε ένα σκοτεινότερο πρότζεκτ με τίτλο Night Skies, στο οποίο σατανικοί εξωγήινοι τρομοκρατούν μια οικογένεια.
Τα γυρίσματα της ταινίας Ο Ιντιάνα Τζόουνς και Οι Κυνηγοί της Χαμένης Κιβωτού (Raiders of the Lost Ark, 1981) στην Τυνησία έκαναν τον Σπίλμπεργκ να βαριέται και αναμνήσεις από την παιδική του ηλικία επανήλθαν στο προσκήνιο. Είπε στη σεναριογράφο Μελίσα Μάθισον για το Night Skies και ανέπτυξε το σενάριο με μια πλοκή όπου ο Μπάντι, ο μόνος φιλικός εξωγήινος, γίνεται φίλος με ένα αυτιστικό παιδί. Η εγκατάλειψη του Μπάντι στη Γη στο φινάλε του σεναρίου, αποτέλεση πηγή έπμνευσης για το Ε.Τ. ο Εξωγήινος. Η Μάθισον έγραψε το πρώτο προσχέδιο με τίτλο E.T. and Me μέσα σε οχτώ εβδομάδες, το οποίο ο Σπίλμπεργκ βρήκε τέλειο. To σενάριο υπέστη κάποιες αλλαγές. Προστέθηκε η σκηνή με το κυνηγητό και ο Σπίλμπεργκ πρότεινε να προστεθεί η σκηνή όπου ο Ε.Τ. μεθάει. Η Columbia Pictures, η οποία θα αναλάμβανε την παραγωγή του Night Skies, συναντήθηκε με τον Σπίλμπεργκ για να συζητήσουν το σενάριο. Το στούντιο απέρριψε το σενάριο, αποκαλώντας το "μια κλαψιάρικη ταινία της Walt Disney" και έτσι ο Σπίλμπεργκ προσέγκισε τον Σιντ Σάινμπεργκ, πρόεδρο της MCA.

Box office

Με προϋπολογισμό 10.500.000 δολάρια, η ταινία Ε.Τ. ο Εξωγήινος έκανε πρεμιέρα τριημέρου στην 1η θέση με 11,8 εκατομμύρια δολάρια. Συνολικά συγκέντρωσε 435,1 εκατομμύρια δολάρια στο αμερικανικό box office ενώ στον υπόλοιπο κόσμο οι εισπράξεις έφτασαν τα 357,8 εκατομμύρια δολάρια. Παγκοσμίως συγκέντρωσε 792,9 εκατομμύρια δολάρια. Ήταν η μεγαλύτερη εισπρακτική επιτυχία παγκοσμίως για το 1982.
Ζεϊμπέκοι

Οι Ζεϊμπέκοι ή Ζεϊμπέκηδες ήταν εξισλαμισμένοι Έλληνες οι οποίοι ζούσαν σε ένοπλες παράνομες ομάδες στα βουνά της δυτικής Ανατολίας από τα τέλη του 17ου αιώνα μέχρι τις αρχές του 20ου αιώνα.
Οι Ζεϊμπέκοι ήταν τον καιρό που δρούσαν λαϊκοί ήρωες και προστάτες του ανυπεράσπιστου λαού από τους τσιφλικάδες, τους ληστές των βουνών και τους φοροεισπράκτορες. Ο ηγέτης μια ομάδας Ζεϊμπέκων ονομαζόταν Εφές ενώ οι στρατιώτες ονομάζονταν ή Ζεϊμπέκοι ή Κιζάν. Ο όρος Κιζάν χρησιμοποιούνταν περισσότερο για τους νέους και άπειρους. Εντός της ομάδας ίσχυε μια μορφή πρωτόγονης άμεσης δημοκρατίας, όπου οι αποφάσεις λαμβάνονταν από όλους αλλά στη συνέχεια ο Εφές είχε την αδιαμφισβήτητη αρχηγία. Επίσης οι Ζεϊμπέκοι είχαν διάφορα τελετουργικά, όπως αυτό της προαγωγής του Κιζάν σε Ζεϊμπέκου τα οποία είχαν καταβολές από μεσαιωνικά τουρκικά φύλα όπως τους Αχίς.
Οι Ζεϊμπέκοι αντιστάθηκαν σθεναρά στην προέλαση των Ελληνικών στρατευμάτων κατά τη Μικρασιατική εκστρατεία και πολλοί από αυτούς εντάχθηκαν στον Τουρκικό Απελευθερωτικό Στρατό.  Μετά την απελευθέρωση της Τουρκίας οι Ζεϊμπέκοι κσι ιδιαίτερα οι Εφές ανταμείφθηκαν πλουσιοπάροχα και έλαβαν υψηλόβαθμα αξιώματα στον στρατό καθώς και συντάξεις. Τα επόμενα χρόνια εγκαταστάθηκαν σε πόλεις της δυτικής Μικράς Ασίας και ενσωματώθηκαν πλήρως.
Οι Ζεϊμπέκοι έχουν υψηλή θέση τόσο στην ελληνική όσο και στην τουρκική λαογραφία. Μέχρι τις μέρες μας επιβιώνει μάλιστα ο χορός τους "Ζεϊμπέκικο" στον οποίον παριστάναν τα γεράκια. Εδώ πρέπει να σημειωθεί πως ουδεμία σχέση φέρει ο χορός Ζεϊμπέκικος των Ελλήνων από τον τούρκικο, τόσο ως προς το ύφος όσο και ως προς το μέτρο. Το κύριο όπλο τους ήταν το γιαταγάνι, αλλά χρησιμοποιούσαν επίσης και πυροβόλα όπλα.
Χαϊχούρουμ

Χαϊχούρουμ είναι η ονομασία αρμενόφωνων Χριστιανών οι οποίοι είναι μέλη της Ελληνικής Ορθόδοξης Εκκλησίας. Στην πιθανή γενέτειρά τους στο Eğin ζούσαν μέχρι τον 16ο αιώνα.
Ως Ελληνορθόδοξοι και ταυτόχρονα αρμενόφωνοι τους έλεγαν Χαϊχούρουμ- Χαϊ σημαίνει Αρμένιος, και Ρουμ σημαίνει Έλληνας στην αρμενική διάλεκτο του Μαρντίν. Oι Χαϊχούρουμ έχουν συμπεριληφθεί στη συμφωνία του 1923 για την ανταλλαγή ελληνικών και τουρκικών πληθυσμών ανάμεσα στην Τουρκία και την Ελλάδα, και εγκαταστάθηκαν σε διάφορα μέρη της Ελλάδας. Πολύτιμα αντικείμενα του πολιτισμού αυτού εκτίθενται στο Μουσείο Μπενάκη της Αθήνας.
Γρηγόριος Ευστρατιάδης

Βιογραφία

Γεννήθηκε στην Αθήνα και ακολούθησε νομικές σπουδές. Εργάστηκε ως δικηγόρος και παράλληλα συνεργάστηκε με την εφημερίδα Σκριπ, της οποίας διετέλεσε ιδιοκτήτης και διευθυντής. Τον Απρίλιο του 1924 συνελήφθη έπειτα από διαταγή του Θ. Πάγκαλου εξαιτίας της παραβίασης του "Κατοχυρωτικού Νόμου" και αφέθηκε ελεύθερος μία ημέρα μετά. Εξελέγη βουλευτής Λέσβου το Δεκέμβριο του 1915 με το Κόμμα των Εθνικοφρόνων και Αθηνών με το Λαϊκό Κόμμα το 1933. Διετέλεσε βουλευτής ως το 1935. Πέθανε σε ηλικία 86 ετών το 1950. Ήταν πατέρας τριών παιδιών.
Χειμερινοί Ολυμπιακοί Αγώνες 1972

Οι Χειμερινοί Ολυμπιακοί Αγώνες του 1972 διοργανώθηκαν στο Σαπόρο της Ιαπωνίας από τις 3 Φεβρουαρίου 1972 μέχρι και τις 13 Φεβρουαρίου 1972.
Μπεσίκτας Ζιμναστίκ Κουλουμπού

Ιστορία

Το ποδοσφαιρικό τμήμα της Μπεσίκτας ιδρύθηκε το 1911 όταν προσχώρησαν στον σύλλογο δύο τοπικές ποδοσφαιρικές ομάδες της περιοχής του Μπεσίκτας, η "Valideçeşme" και η "Basiret". Στην αρχή τα χρώματα της ομάδας ήταν το ερυθρόλευκα, αλλά το κόκκινο αντικαταστάθηκε απο το μαύρο ως ένδειξη πένθους για τις εδαφικές απώλειες της Τουρκίας στα Βαλκάνια κατά τους Βαλκανικούς Πολέμους.
Η Μπεσίκτας εκείνη την εποχή ήταν ο μόνος τουρκικός αθλητικός σύλλογος της χώρας για αυτό και αγωνίστηκε σε διάφορες αθλητικές διοργανώσεις ως αντιπροσωπευτικό συγκρότημα της χώρας. Ως εκ τούτου η Μπεσίκτας είναι η μόνη τουρκική ομάδα που της επιτρέπεται να φέρει στο έμβλημά της την τουρκική σημαία.
Κωνσταντίνος Σερεπίσος

Σπουδές και καταγωγή

Γεννήθηκε το 1912 στην Πάλαιρο  και σπούδασε νομικά στο Πανεπιστήμιο των Αθηνών. Παντρεύτηκε τη Ζαφειρούλα Κωνσταντινίδου και απέκτησαν δύο κόρες. Σταδιοδρόμησε ως δικηγόρος, από το 1938.

Αντιστασιακή δράση

Ο Σερεπίσος ανέπτυξε αντιστασιακή δράση πολεμώντας με τον ΕΔΕΣ και τιμήθηκε με αριστεία ανδρείας και διάφορα άλλα μετάλλια για τη δράση του αυτή.

Πολιτική σταδιοδρομία

Το 1946 ήταν υποψήφιος βουλευτής Αιτωλοακαρνανίας με τον Συνδυασμό Εθνικού Κόμματος Ελλάδος του Ναπολέοντα Ζέρβα αλλά δεν εξελέγη, καθώς συγκέντρωσε 1.045 ψήφους.
Στις 20 Απριλίου 1954 (ΦΕΚ Γ'  73) διορίστηκε Νομάρχης Πρέβεζας και υπηρέτησε εκεί ως τις 27 Σεπτεμβρίου 1954 . Στη συνέχεια υπηρέτησε ως Νομάρχης Κιλκίς από τις 25 Οκτωβρίου 1954 ως τις 13 Μαΐου 1955, Νομάρχης Καστοριάς το 1956, Νομάρχης Άρτας (Άρτης) ως το 1958 και Νομάρχης Ημαθίας από το 1958 ως το 1962. Από το 1962 ως το 1964 ήταν Νομάρχης Ζακύνθου, από το 1964 ως το 1965 Νομάρχης Λέσβου, από το 1965 ως το 1967 Νομάρχης Σάμου , από το 1967 ως το 1968 Νομάρχης Λασιθίου και από το 1968 ως το 1969 Νομάρχης Θεσπρωτίας.
Μεταπολιτευτικά εξελέγη με τη νεοσύστατη Νέα Δημοκρατία στην εκλογική περιφέρεια Λευκάδας στις εκλογές του 1974 με 7.774 ψήφους.

Θάνατος και κηδεία

Πέθανε στις 16 Ιανουαρίου 2001 σε ηλικία 89 ετών και κηδεύτηκε την επομένη, από τον ιερό ναό της Παναγίας των Ξένων Λευκάδας. Ετάφη στον οικογενειακό τάφο που βρίσκεται στο νεκροταφείο της Λευκάδας.

Συγγραφικό έργο

Συνέγραψε έργα, όπως "Ιστορικαί αναδρομαί", Αθήνα (ανάτ. από το π. Παρνασσός, τ. ΛΘ') 1997.
Βασίλειος Δεληγιάννης

Βιογραφία

Σπούδασε νομικά στην Αθήνα και πολέμησε στους Βαλκανικούς Πολέμους, όπου τραυματίστηκε. Πήρε μέρος στο κίνημα της Εθνικής Άμυνας. Εργάστηκε ως δημοσιογράφος και πολιτεύτηκε αρκετές φορές. Υπηρέτησε ως βουλευτής Αθηνών με το κόμμα των Φιλελευθέρων το 1928, το 1932, το 1933 και το 1936. Από τις 7 Ιουνίου 1929 ως τις 30 Νοεμβρίου 1931 ήταν υφυπουργός Οικονομικών στην κυβέρνηση Ελευθερίου Βενιζέλου.
Θεματολογία ΛΟΑΤ στη μυθολογία

Η ΛΟΑΤ θεματολογία στη μυθολογία εμφανίζεται σε μυθολογικές και θρησκευτικές αφηγήσεις, που περιλαμβάνουν ιστορίες από ρομαντική αγάπη ή σεξουαλικότητα ανάμεσα σε άτομα του ίδιου φύλου ή θεϊκές πράξεις που έχουν ως αποτέλεσμα αλλαγές στο φύλο. Αυτοί οι μύθοι είναι μορφές έκφρασης της ΛΟΑΤ κοινότητας (lesbian, gay, bisexual, transgender), και σύγχρονες αντιλήψεις για τη σεξουαλικότητα και το φύλο που εχουν εφαρμοστεί πανω τους. Πολλές μυθολογίες αποδίδουν τη ομοφυλοφιλία και τη ρευστότητα του φύλου στον άνθρωπο ως τη δράση των θεών ή άλλων υπερφυσικών παρεμβάσεων.
Η παρουσία της ΛΟΑΤ θεματολογίας στη δυτική μυθολογία έχει γίνει αντικείμενο έντονης μελέτης. Η ακαδημαϊκή μελέτη των σπουδών φύλου και η queer θεωρία, για τις μη δυτικές μυθικές παράδοσεις είναι λιγότερο ανεπτυγμένες, αλλά έχει αυξηθεί από το τέλος του εικοστού αιώνα.
Μύθοι συχνά περιλαμβάνουν το να είσαι γκέι, αμφιφυλόφιλος ή τρανς* ως σύμβολα, για ιερές ή μυθικές εμπειρίες. Ο Devdutt Pattanaik γράφει ότι οι μύθοι "συλλαμβάνουν το συλλογικό ασυνείδητο ενός λαού", και ότι αυτό σημαίνει ότι αντανακλούν τις βαθιά ριζωμένες πεποιθήσεις
για τις διάφορες σεξουαλικότητες που μπορεί να είναι σε αντίθεση με τα καταπιεστικά κοινωνικά ήθη.